CELEX: C2004/284/09
Language: el
Date: 2004-11-20 00:00:00
Title: Απόφαση του Δικαστηρίου (έκτο τμήμα), της 30ής Σεπτεμβρίου 2004, στην υπόθεση C-359/03: Επιτροπή των Ευρωπαϊκών Κοινοτήτων κατά Δημοκρατίας της Αυστρίας (Παράβαση κράτους μέλους — Οδηγία 90/270/ΕΟΚ — Προστασία των εργαζομένων — Εργασία σε εξοπλισμό με οθόνη οπτικής απεικόνισης — Ελάχιστες προδιαγραφές ασφάλειας και υγείας — Μη μεταφορά στο εσωτερικό δίκαιο)

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/5
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 30ής Σεπτεμβρίου 2004
   στην υπόθεση C-359/03: Επιτροπή των Ευρωπαϊκών Κοινοτήτων κατά Δημοκρατίας της Αυστρίας (1)
   
   (Παράβαση κράτους μέλους - Οδηγία 90/270/ΕΟΚ - Προστασία των εργαζομένων - Εργασία σε εξοπλισμό με οθόνη οπτικής απεικόνισης - Ελάχιστες προδιαγραφές ασφάλειας και υγείας - Μη μεταφορά στο εσωτερικό δίκαιο)
   (2004/C 284/09)
   Γλώσσα διαδικασίας: η γερμανική
   Στην υπόθεση C-359/03, με αντικείμενο προσφυγή του άρθρου 226 ΕΚ λόγω παραβάσεως, ασκηθείσα στις 19 Αυγούστου 2003, Επιτροπή των Ευρωπαϊκών Κοινοτήτων (εκπρόσωποι: D. Martin και H. Kreppel) κατά Δημοκρατίας της Αυστρίας (εκπρόσωπος: E. Riedl), το Δικαστήριο (έκτο τμήμα), συγκείμενο από τους J.-P. Puissochet, πρόεδρο τμήματος, S. von Bahr και A. Borg Barthet (εισηγητή), δικαστές, γενικός εισαγγελέας: D. Ruiz-Jarabo Colomer, γραμματέας: R. Grass, εξέδωσε στις 30 Σεπτεμβρίου 2004 απόφαση με το ακόλουθο διατακτικό:
   
               1)
            
            
               Η Δημοκρατία της Αυστρίας, μη θεσπίζοντας τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί πλήρως προς την οδηγία 90/270/ΕΟΚ του Συμβουλίου, της 29ης Μαΐου 1990, σχετικά με τις ελάχιστες προδιαγραφές ασφάλειας και υγείας κατά την εργασία σε εξοπλισμό με οθόνη οπτικής απεικόνισης (πέμπτη ειδική οδηγία κατά την έννοια του άρθρου 16, παράγραφος 1, της οδηγίας 89/391/ΕΟΚ), παρέβη τις υποχρεώσεις που υπέχει από την εν λόγω οδηγία.
            
         
               2)
            
            
               Καταδικάζει τη Δημοκρατία της Αυστρίας στα δικαστικά έξοδα.
            
         
      (1)  EE C 264 της 1.11.2003.